cyanic-selkie/wikianc huggingface dataset:
Kirkham (Lancashire)
Kirkham, tidligere kjent som Kirkam-in-Amounderness, er en liten by og verdslig sogn på Fyldehalvøya i Lancashire, England. Noen av kontorene til det administrative distriktet Fylde ligger i Kirkham, selv om det er Lytham St. Annes som egentlig er administrasjonssenteret. Det ligger midtveis mellom Blackpool og Preston, og avstanden til sistnevnte er nær 18 km. Byen ligger tilstøtende til den mindre byen Wesham. Det ligger et stort åpent fengsel i byen. Ved folketellingen i 2011 hadde byen en befolkning på 7 194 innbyggere.
Levninger som ble avdekket ved Carleton på 1970-tallet av en elg med to harpuner festet i seg antyder at Fylde var befolket av mennesker så langt tilbake som rundt 8 000 f.Kr. Byen ble omtalt i Domesday Book (1086) som Churcheham. Byen eier sin eksistens til høyden Carr Hill som den ble bygd på og som var lokaliseringen av festning i romersk Britannia. Dens navn er en blanding av norrøne kirk («kirke») og angelsaksiske -ham («bosetning/hjem»). Byens markedscharter ble gitt i 1269–1270 av kong Henrik III.
Fylkesvei 7480
Frem til 2019 hadde veien betegnelsen fylkesvei 542.
Mary Westenholz
Mary Bess Westenholz (pseudonym Bertel Wrads) (født 13. august 1857 på Mattrup Gods, Tyrsting Sogn, død 8. mai 1947 på Folehavegaard i Hørsholm) var en dansk stifter av et protestantisk trossamfunn, politiker, og forfatterinne.
Bakgrunn
Hun var datter av godseier og politiker Regnar Westenholz (1815–1866) og Mary Lucinde Hansen (1832–1915), søster til Aage Westenholz og tante til Karen Blixen.
Det fri Kirkesamfund
Helt fra sin tidligste ungdom var Mary Westenholz unitar, etter påvirkning fra moren. I 1900 ble hun medstifter av Det fri Kirkesamfund (DfK) og kastet seg med brennende iver inn i det kirkepolitiske arbeidet. Hun kjempet for enhver kirkereform som etter hennes oppfatning kunne fremme personlig sannhet i folks religiøse liv.
Ved en Højesteretsdom av 25. juni 1908 ble det fastslått at unitarismen og folkekirken sto i motstrid til hverandre og hun ble derfor utelukket fra folkekirken. Dommen ble støttet av en erklæring fra landets biskoper.
Hun fortsatte i ledelsen av Det fri Kirkesamfund hvor hun ble formann og satt inntil 1925. Samtidig var hun redaktør av kirkesamfunnets blad Protestantisk Tidende fra 1905 til 1918.
Politisk engasjement
Mary Westenholz var nasjonalsinnet idealist og aktivist, noe hun viste da hun i sinne over Alberti-skandalen og en tyskvennlig sikkerhetspolitikk under statsminister J.C. Christensen den 19. august 1909 skaffet seg adgang til Folketingets talerstol, hvor hun holdt en brennende tale mot maktens menn:
Mary Westenholz fikk ingen straff for handlingen, men til gjengjeld ble det avholdt en kvinnepolitisk demonstrasjon foran hennes og morens hjem i Hørsholm, hvor man støttet kvinners deltakelse i politikk.
Forfatterinne
Allerede i 1895 utga Mary Westenholz essaysamlingen Fra mit Pulterkammer, hvor hun bl.a. skrev om ekteskap, kvinnesak og andre nasjonale spørsmål. Boken ble utgitt under pseudonymet Bertel Wrads.
Henry McCullough
Henry McCullough (født 21. juli 1943 i Portstewart i Nord-Irland, død 14. juni 2016 i County Antrim i Nord-Irland ) var en nordirsk gitarist som spilte ulike grupper som Spooky Tooth, Paul McCartneys Wings og The Grease Band. Han ble født i Portstewart i Londonderry i Nord-Irland. Henry McCullough er en gitarist, vokalist og låtskriver, og den eneste irlender som spilte på Woodstockfestivalen da han backet Joe Cocker. Han opptrer også mange steder på som utøvende musiker på egne vegne.
Fra rythm and blues til folkrock
McCullough gjorde seg først bemerket tidlig på 1960-tallet som gitarist i et tenåringsbandet The Skyrockets fra Enniskillen. I 1964 dannet han et nytt band sammen med tre av medlemmene fra The Skyrockets som ble frontet av den sørafrikanske sangeren Gene Chetty, kalt for Gene and The Gents.
McCullough gikk deretter tilbake til det han egentlig likte å spille, nemlig rhythm and blues, og erstattet Mike Cox i et band fra Portadown kalt for The People og som bygget seg opp en solid tilhengerskare over hele Irland. De fikk kontrakt i 1967 av tidligere bassist med The Animals, Chas Chandlers administrasjon og skiftet da navn til Éire Apparent. Under Chandlers lederskap turnerte gruppen i Storbritannia på samme plakat som Pink Floyd, The Move og The Jimi Hendrix Experience.
Likevel tok McCulloughs karriere en uvanlig vending da han flyttet tilbake til Irland og ble med i Sweeney's Men, en gruppe som primært spilte folkemusikk. Under innflytelse av McCullough begynte de etter hvert å spille en blanding av folk og rock, og noen betrakter gruppen som foregang for nettopp folkrock-genren.
Fra Cocker til McCartney
Etter et år i Irland dro McCullough tilbake til London for spille sammen med Joe Cocker som et medlem av hans backingband, The Grease. Med Cocker turnerte han i USA og opptrådte på Woodstockfestivalen.
Paul McCartney spurte om han ville bli medlem av hans nye band Wings sammen med Denny Laine og Denny Sewell. Hans gitarsolo på McCartneys sang «My Love» blir av mange sett på som rockemusikkens fineste soloer. Musikalsk uenighet med McCartney fikk McCullough igjen til å flytte på seg i løpet av året.
McCullough deltok også som førstegitarist på den originalinnspillen fra 1970 av Andrew Lloyd Webber og Tim Rices rockopera Jesus Christ Superstar.
Fra Irland til Polen
McCullough gjorde deretter studioarbeid og spilte på konserter med Roy Harper, Frankie Miller, Eric Burdon, Marianne Faithfull, Ronnie Lane (dennes «Kuschty Rye» er av McCulloughs personlige favoritter) og Donovan. Han tilbrakte en god del tid sammen med det progressive bandet Spooky Tooth.
Da han fikk en skade i hånden mens han besøkte familien i 1980 ble han tvunget til å ta det rolig og besluttet da å bli i Irland. Han tilbrakte da en del tid sammen gamle venner i The Fleadh Cowboys på deres søndagskonserter på The Lower Deck i Dublin, og deretter besluttet han å flytte tilbake til Portstewart og sette sammen et nytt band. Han fikk med seg by Percy Robinson på pedalsteelgitar, Roe Butcher på bass, og Liam Bradley på trimmer.
I 1998 dro McCullough til Polen hvor han øvde sammen et band av polske musikere for en kommende turne. Etter turnen innspilte de en «live» album som ble utgitt under tittelen Blue Sunset. Denne ble etterfulgt av suksessfull turne i Polen.
Da McCullough kom tilbake til Irland utga han «Failed Christian», en sang som siden har blitt spilt av Nick Lowe på hans album Dig My Mood.
På 2000-tallet
McCullough fortsatte å spille inn plater og opptre, og har utgitt en del solomateriale, inkludert Belfast To Boston (2001) og Unfinished Business (2003). Den siste inneholdt hans singel fra 1998, «Failed Christian», en kraftfull sang som best kommer til sin rett på konserter. Musikalsk tenderer han mot blues og upbeat, men med utflukter til country og folkemusikk. McCullough spiller regelmessig i Nord-Irland og Skottland sammen med entusiastiske medmusikanter.
Mount Andromeda (Sør-Sandwichøyene)
Mount Andromeda er det høyeste fjellet på øya Candlemas i Sør-Sandwichøyene, som er en del av det britiske oversjøiske territoriumet Sør-Georgia og Sør-Sandwichøyene.
Fjellet ble navngitt av UK Antarctic Place-Names Committee i 1971 sammen med det nærliggende fjellet Mount Perseus. Navnene refererer seg til Andromeda og Persevs i gresk mytologi.
Den femte statsmakt
Den femte statsmakt er et musikkalbum utgitt i 2004 med rockebandet Black Debbath.
Albumet er et politisk album med politiske sanger.
Fredheim forsamling
Fredheim Arena er en bedehusforsamling på Soma i utkanten av Sandnes. Menigheten er en selvstendig forsamling tilknyttet Indremisjonsforbundet.
Anestetikum
Anestetikum (plur. anestetika), preparat som opphever bl.a. smertefornemmelser. Anvendes av sykehus, sykehjemsenheter, tannleger etc.
Fredheim forsamling
Forsamlingen i Fredheim ble stiftet i 1943. Det ble arrangert en møteserie i byen, og resultatet av denne var en vekkelse. Møteserien ble holdt av predikantene Mikal Landro og Robert Karlsen fra Indremisjonsforbundet. Som følge av vekkelsen, ville mange mennesker ha en menighetstilknytting, og Fredheim forsamling ble etablert og innmeldt i Indremisjonsforbundet.
Våren 2005 flyttet forsamlingen inn i nye lokaler i Fredheim Arena. Dette er et moderne lokale med rundt 400 sitteplasser. Lokalet (Fredheim Arena Konferansesenter) blir også mye brukt til konserter, konferanser og lignende.
Anestetikum
Man skiller mellom lokalanestetika, hvilket ikke påvirker pasientens bevissthet, og narkose, gjennom hvilket søvn inntrer.
Leverpåvirkning, ikterus og levernekrose med dødelig utgang har rapportert etter narkose med halogenere anestetika.
Sevofluran og Isofluran er de to idag vanligste narkosemidlene for mennesker.
Oljefat
Oljefat er emballasje for oljeprodukter og andre væsker. I Norge har oljefat ofte blitt brukt til distribusjon og oppbevaring av flytende smøreprodukter.
Volum
Oljefat i Norge de siste 50 årene har rommet 208 liter væske (eksakt 55 US gallons; 208.197648 liter). Det er ikke dermed gitt at de alltid har blitt fylt med de 208 liter som det oppmålte salgsprodukt det skulle emballere eller oppbevare. Standardmål ute var 55 US gallons.
Oljefat i Bibelen
Fra Det nye testamente, evangeliet etter Lukas i historien om «den kloke forvalteren» hører vi utsagnet «Hundre fat olje», og i evangeliet etter Johannes brukes anker i fortellingen om bryllupet i Kana. Anker (bat) og fat regnes som synonymer og skal ha rommet noe som tilsvarer ca. 306 liter.
Oljefat som musikkinstrument
Musikkinstrumentet lages ved å skjære et oljefat tvers over. Dette glødes, og lokket hamres til med tonefelter. «Skjørtelengden» bestemmer klang og tonehøyde. Denne kan justeres oppover ved å kutte vekk. Dypere klang krever derfor at en begynner på nytt med et annet fat. Det krever både intuisjon, erfaring og et godt toneøre for å lage gode «steel-band-drums».
Også det norske rockebandet Kaizers Orchestra bruker gamle oljefat som slagverk i sine konserter.
Elvalandet
Elvalandet er ei øy i Namsenfjorden i Namsos kommune i Trøndelag. Øya har et areal på 38,18 km².
Lisa Børud
Lisa Børud Gustavsen (født 23. februar 1996 i Arendal) er en norsk kristen sanger og barnestjerne som har solgt over 120 000 musikkalbum.
Lisa er datter av Elin og Thomas Børud. Thomas er sønn av Arnold Børud og har vært med i både den kristne gruppa Børudgjengen og Arnold B Family. Lisa har to yngre søstre, Sofie Børud (født 1998) og Olivia Børud (født 2010). I 2020 giftet hun seg med Chris-Michael Børud Gustavsen som er ungdomspastor i Filadelfiakirken i Oslo.
Arnold Børud lager tekstene til sangene, melodiene lages av faren, som også er produsent. Sangene handler mest om Jesus, venner, skolen, sang, dans. Sommeren 2001 spilte Lisa inn sitt første musikkalbum Lisa Børud. Våren 2003 kom det andre albumet Hjertevenn, som handler om et gatebarn fra Bolivia, som er Børud-familiens hjertevenn. Børuds lillesøster Sofie Børud, var med på albumet God Jul og har gitt ut en soloplate som heter Gratis. I 2004 kom Lisas fjerde album, Så takknemlig. Samme året kom og DVD-en Snikkelora. I 2006 kom albumet I dag, det var et femårsjubileum for Lisa; hun hadde holdt på i fem år og det var hennes femte album. I 2007 ble samlealbumet Favoritter utgitt.
Høsten 2008 ble albumet Bli med utgitt, som er litt røffere enn de andre albumene. 15. november 2010 kom Lisas åttende album, Mitt valg. I 2007 fikk Børud tilbud fra Disney om en TV-karriere, men dette ble avslått av familien. Lisa Børud er med i gruppen DM-dancers som driver med dans og sang. DM er en gruppe som holder til på Sør- og Østlandet.
I 2011 besøkte Lisa Dinasenteret i Kongo, hvor hun også spilte inn musikkvideoen til sangen "Dina".
Børud deltok i 2017 i Stjernekamp. Der kom hun på en 4.plass.
Den 21. april 2018 ble hun valgt til å danse for Alexander Rybak i Eurovision Song Contest 2018.
Chris Weitz
Christopher John «Chris» Weitz (født 30. november 1969 i New York City) er en amerikansk produsent og regissør. Mest kjent er han kanskje for å ha innehatt regien av American Pie, About a Boy og en rekke andre filmer sammen med sin bror Paul Weitz. Han er sønn av skuespilleren Susan Kohner og forfatter/motedesigner John Weitz.
Weitz har en grad i engelsk litteratur fra Trinity College ved University of Cambridge.
Weitz skrev filmen Antz sammen med Todd Alcott og Paul Weitz, og regisserte About a Boy sammen med sistnevnte.
Eberg
Eberg er et boligstrøk og en skolekrets sørøst i Trondheim kommune, i tidligere Strinda kommune.
Strinden Teglverk drev uttak av leire på Eberg til sin produksjon av teglstein, teglrør og takstein. Landskapet bærer ennå preg av være senket i forhold til det naturlige nivå. Navnet kommer fra garvermester Esten Eberg, som bygslet en plass under gården Berg i 1825. Den kom til å gå under ulike navn, som Plassen, Ebergsløkken eller Heim. Plassen ble utskilt som eget bruk i 1852, og navnet Eberg ble offisielt i 1925. Gården ble for en stor del utstykket til boligtomter og friområder i etterkrigstiden.
Eberg skole ble åpnet i 1997. Eberg trafikkgård, åpnet i 2000, er en trafikkopplæringsarena for barn.
Flere idrettsbaner og idrettsanlegg ligger på Eberg. Sportsklubben Freidig har klubbhus her.
Ungdommens råskap
Ungdommens råskap er en norsk film fra 2004, regissert av Margreth Olin. Filmen følger elever ved 10. trinn på Hauketo skole ved utkanten av Oslo de siste månedene før eksamen.
Filmen følger Lars von Triers dogmer fra 2000.
120 timers råmateriale ble klippet ned til 1 time og 21 minutters film.
Hovedpersoner: Ahmad, Anne-Lise, Cristin, Tore Fagerhus, Kazim, Mikal, Nina, Tosif og Erik Thoresen
Nick Griffin
Nicholas John «Nick» Griffin (født 1. mars 1959 i Barnet) er en britisk politiker, formann for British National Party og var medlem av Europaparlamentet som representant for Nordvest-England fra 2009 til 2014.
Han er utdannet jurist fra University of Cambridge med æresgrad av andre klasse. Han er også tidligere amatørbokser.
Ildskink
Ildskink er en afrikansk skink med uvanlig sterke farger. Det er vanlig å holde arten i terrarier.
Det vitenskapelige navnet er omstridt, og ildskinken er blitt kalt både Mochlus fernandi, Riopa fernandi og Lygosoma fernandi. En studie fra 2009 viser at arten utgjør et artskompleks. De tre artene i komplekset plasseres i slekten Lepidothyris.
Kristins vei (Oslo)
Kristins vei (1–43, 2–42) er en vei på Tveita i bydel Alna i Oslo. Den går som blindvei sørover fra Sigrid Undsets vei.
Veien fikk navn i 1965 etter Sigrid Undsets romanfigur Kristin Lavransdatter. I området er også flere andre veier med tilknytning til Sigrid Undsets bøker.
I veien er 15 lamellblokker i OBOS-borettslaget Lohøgda.
Goalball
Goalball er et ballspill for synshemmede. 2 lag sitter på kne på hver sin side av en bane. Hvert lag består av tre personer. Lagene hiver en ball med innebyggede bjeller langs bakken. De på det andre laget må da prøve å stanse ballen med kroppen. Hvis ballen går inn i veggen bak dem er det mål. Hvis ballen treffer sidelinjen går den til 1 av personene på det andre laget. Det finnes turneringer i Goalball. Det spilles med blindfold bind for øynene som alle de som ser må ha på seg for at det skal bli rettferdig.
Hagafjellet
Hagafjellet er et fjell i Nærøysund kommune i Trøndelag. Det ligger innerst i Oppløyfjorden og har en høyde på 383 meter over havet. Ved foten av fjellet, ligger gården Hagen. Vis-à-vis Hagafjellet, på den andre siden av Oppløyfjorden, ligger tettstedet Salsbruket.
Ved foten av fjellet, like ved gården Hagen står Norkrings radiosender, Salsbruket 2 som sendte analoge TV-signaler i bakkenettet før nettet ble nedlagt i november 2009.
Senderen Salsbruket 2 hadde følgende egenskaper:
Simone Pepe
Simone Pepe (født 30. august 1983 i Albano Laziale) er en italiensk tidligere fotballspiller.
Han spiller midtbane, og er også en del av. Pepe har spilt for flere andre klubber i sin karriere, blant annet Juventus, US Città di Palermo, Piacenza Calcio og Cagliari Calcio.
Han ble tatt ut til Fotball-VM 2010 i Sør-Afrika.
Wilhelm Friedrich Ernst Bach
Wilhelm Friedrich Ernst Bach (1759–1845) var en tysk komponist i musikerfamilien Bach og den eneste av Johann Sebastian Bachs barnebarn som oppnådde berømmelse som komponist.
Liv og virke
Wilhelm Friedrich fikk den første musikkundervisningen av sin far, Johann Christoph Friedrich Bach. Fra 1778 av underviste onkelen Johann Christian Bach i London ham og snart opparbeidet han seg et ry som solist og klaverlærer i byen. Etter onkelens død i 1782, reiste Wilhelm til Paris og Nederland og ble i 1787 Musikdirektor i Minden.
Til kong Fredrik Vilhelm III av Preussens besøk i byen i 1788 skrev Wilhelm Friedrich Bach kantaten Westphalens Freude. Verket gjorde et slikt inntrykk på kongen at han utnevnte Bach til kapellmester og cembalist i hoffet til dronning. Hun døde i 1805, og Bach fikk samme stilling hos dronning Louise av Mecklenburg-Strelitz og var i tillegg musikklærer for den prøyssiske prinsen.
Etter at dronning Luise døde i 1811, trakk Bach seg fra alle sine embeter. Prins Heinrich, bror av kong Fredrik Vilhelm III av Preussen, bevilget ham en livslang pensjon på 300 Reichstaler.
Da det gamle Bach-minnesmerket i Leipzig ble avduket 23. april 1843, var WFE Bach til stede som Johann Sebastian Bachs siste mannlige etterkommer. Under denne tilstelningen ble han kjent med Robert Schumann og Felix Mendelssohn Bartholdy.
Om møtet skrev Schumann i sitt tidsskrift Neue Zeitschrift für Musik: ''«I tillegg til [J.S.] Bach feiret man den eneste av hans barnebarn som er i live, en fremdeles sprek 84-åring med snøhvitt hår og uttrykksfulle trekk, som var kommet fra Berlin sammen med hustru og to døtre. Ingen kjente til ham på forhånd, selv ikke Mendelssohn, som hadde bodd lenge i Berlin og befattet seg så mye med J.S. Bach.»''
Wilhelm Friedrich Ernst Bach er gravlagt på ''II. Sophien-Friedhof'' i Berlin-Mitte.
Musikk
Bachs komposisjoner er relativt konvensjonelle og stilen gjennomgående overflatisk.
London Stock Exchange
London Stock Exchange er en aksjebørs i London i Storbritannia. Børsen ble etablert i 1801, og er en av verdens største aksjebørser. Børsens historie går tilbake til 1697 da John Castaing, som hadde et kontor hos Jonathan's Coffee-House, publiserte kurser på aksjer og råvarer under navnet The Course of the Exchange and other things.
Deutsche Banks tvillingtårn
Deutsche Banks tvillingtårn (tysk: Deutsche-Bank-Hochhaus) er hovedkvarteret for den verdensomspennende banken Deutsche Bank og ligger i det såkalte Bankkvartalet i Frankfurt am Main. Det er en av de mest kjente bygningene i Tyskland.
Tårnene har adressen Taunusanlage 12, og ligger ved grensen mellom bydelene Westend, Innenstadt og Bahnhofsviertel, og like i nærheten av Alte Oper. Foran inngangen ligger den underjordiske S-banestasjonen Taunusanlage.
Bygningskomplekset består av en sokkelbygning i fire etasjer og to 155 meter høye tårn. Det ble oppført 1979–1984 og det jobber 2 000 mennesker der.
Kai Sjøberg
Kai Sjøberg (født 29. april 1936, død 15. september 1994) var en norsk fotballspiller og friidrettsutøver. Han spilte for Skeid og Eidsvold Turn og fikk fire kamper og scoret ett mål for det. Han ble dessuten norgesmester på 400 meter hekk.
Skeid
Sjøberg ble hentet til Skeid i 1961, 25 år gammel, etter å ha scoret fem mål i en kamp for Hugin i lavere divisjoner. Han debuterte i Hovedserien den 19. mai 1961 i byderbyet mot Lyn. Sjøberg scoret begge Skeids mål i kampen, som endte 2–2.
I 1963 og 1965 vant Sjøberg cupfinalen med Skeid. Han var i 1966 også med på å ta klubbens hittil eneste seriegull. Sjøberg scoret 81 mål i løpet av 155 seriekamper for Skeid. I tillegg scoret han mange cupmål, blant annet hele seks mål da Skeid slo Raumnes & Årnes 15–0 i 1. runde 3. juni 1963.
Sjøberg var 195 cm høy og dermed en meget god hodespiller.
Eidsvold Turn
Foran 1972-sesongen flyttet Sjøberg til Gullverket, der han hadde vokst opp, og meldte seg inn i Eidsvold Turn. I hans første sesong for klubben rykket den opp til nivå to. Sjøberg avsluttet sin karriere i Eidsvold IF, som han var med og spilte opp i 4. divisjon i 1976. Han spilte for Eisvold IF så sent som i 1980.
Friidrettskarrieren
Da Sjøberg som 15-åring flyttet med familien til Oslo, meldte han seg inn i friidrettsklubben Torodd. Han ble norgesmester på 400 meter hekk i 1956, tok sølv på distansen i 1957 og bronse i 1954 og 1959. Han deltok i 14 friidrettslandskamper for Norge.
Nora Roberts
Nora Roberts (født som Eleanor Marie Robertson 10. oktober 1950 i Maryland, USA) er en bestselgende amerikansk forfatter som har skrevet mer enn 150 romaner.
Privatliv
Hun ble født som den eneste datteren, og var yngst av fem barn. Hun har irske forfedre. Første gangen hun giftet seg var i 1968 med Ronald Aufem-Brink. Dette ekteskapet skjedde mot hennes foreldres ønsker. De fikk to sønner som de kalte Dan og Jason. Ekteskapet endte med en skilsmisse. Hun giftet seg for andre gang med Bruce Wilder i juli 1985. De er fremdeles gift.
Aloe Blacc
Egbert Nathaniel Dawkins III (født 7. januar 1979 i Laguna Hills i California), bedre kjent som Aloe Blacc, er en amerikansk rapper og soulmusiker. Hans første singel, «I Need a Dollar», ble en internasjonal suksess som har blitt brukt i videospill og tv-serier. Blacc deltok også på Aviciis singel «Wake Me Up» fra 2013.
Biała Podlaska
Biała Podlaska er en by i sørøst Polen. Byen har 59 047 innbyggere og ligger i Lublin voivodskap.
Ormskirk
Ormskirk er en markedsby i Lancashire, England, omkring 21 km nord for Liverpool, 29 km sørvest for Preston, og 14 km sørøst for Southport. Byen er administrasjonssenter for distriktet West Lancashire. Ormskirk er kjent for sitt honningkake (engelsk: gingerbread). Ved folketellingen i 2011 hadde byen en befolkning på 24 073 innbyggere.
Byen ble grunnlagt av norrøne norboere. De skal ha vært ledet av en person ved navn Orme (eller Orm). Mange mener at han må ha vært kristen og bygde en kirke på stedet, Orms kirke, som så ble stedsnavnet Ormskirk. Sognekirken er bygget over den aller første kirken, og er viet til apostlene Peter og Paulus. Den er byens eldste bygning. Kirken er en av bare tre i England som har både tårn og spir (engelsk kirkearkitektur er her helt annerledes enn den norske), og den er unik ved at den har begge deler i samme ende av bygningen.
Byen ligger ved A59, og er nordlig endestasjon for Merseyrail.
Anne Hvidsten
Hvidsten ga i 2004 ut debutalbumet Need to Know (EMI 2004), som blant annet inneholdt singlene Disconnection og Need to Know.
Siden debutalbumet har Hvidsten deltatt i Melodi Grand Prix (2008) med låten «A Little More», gitt ut albumet The Bubble Burst (2009) med singelen Dreams, laget låten «Heim til Austrheim» og opptrådt på en rekke konserter.
I september 2012 ble albumet My Favourite Song utgitt på Cosmos Music Group. Albumet er en bluegrassinspirert pop-plate. Første singel fra albumet var tittellåten og duetten «My Favourite Song», med Ole Reinert Berg-Olsen.
I 2017 gav Anne Hvidsten ut sin første barnebok - Oppdrag juleglede. Sammen med boken gav hun ut de to julesangene «Snømannsangen» og «Desembersang».
I 2020 slipper Anne sitt fjerde soloalbum Illusions. «Think I'm in love», første singel fra albumet kommer 18. oktober 2019. Anne Hvidsten kaller den nye musikken sin for popricana - en fusjon mellom pop, moderne country og Americana.
Aaron Armstrong
Aaron Nigel Armstrong (født 14. oktober 1977) er en friidrettsutøver fra Trinidad og Tobago som hovedsakelig konkurrerer på 200 meter.
Armstrong var i finalen i Samveldelekene 2006 og ble nummer fem på 20,61. Han deltok også i OL 2008 i Beijing, der ble han utslått i kvartfinalen. I det samme mesterskapet løp han i forsøkene på 4 x 100 meter, men ble byttet ut foran finalen, der laget kom på andreplass bak Jamaica.
Isaac Isbrücker
Isaäc J. H. Isbrücker er en nederlandsk pensjonert iktyolog som har jobbet med harniskmaller og pansermaller, i tilknytning til Universiteit van Amsterdam. Sammen med Han Nijssen har Isbrücker beskrevet 40 % av de nærmere 160 artene i gruppen Corydoradinae. Han er også kjent for sitt arbeid med maller av slekten Panaque.
Han står oppført som autor for bl.a. arter og slekter som Endlers guppy (Poecilia wingei), Corydoras delphax, C. gracilis, panda-pansermalle (C. panda), C. pulcher, Leporacanthicus, Macrotocinclus, Hypancistrus og zebramalle (Hypancistrus zebra).
Gaston Reiff
Reiffs største suksess kom under OL 1948 i London, der han vant 5000 m på tiden 14.14,2 og slo «det tsjekkiske lokomotivet», Emil Zátopek, som senere skulle bli Reiffs beste venn.
Reiff satte tre verdensrekorder i løpet av karrieren: I 1948 på 2000 meter, i 1949 på 3000 meter og i 1953 på 2 engelske mil. I 1951 var han innehaver av samtlige belgiske rekorder fra 1000 til 10 000 meter. Han deltok også under OL 1952 i Helsingfors, men der brøt han 5000-meterløpet underveis. Han la opp i 1958.
Hotzenwald kraftverk
Hotzenwald kraftverk, også kjent som Wehr pumpekraftverk, er et pumpekraftverk i Baden-Württemberg i det sørlige Schwarzwald ved elva Wehra rundt 8 km nord for grensa til Sveits. Det ligger i Hotzenwald – et skogbevokst høydedrag nord for Rhinen.
Det består av et system med en demning, et bekkenreservoar og et vannkraftverk og har en installert vannkraftkapasitet på 992 MW. Første turbin ble installert i 1975.
Kraftverket nytter vannkraft fra to kunstige reservoarer. Det øvre reservoaret, Hornbergbecken, er et kunstig, elliptisk bekken i betong oppe på høydedraget Hornberg på 1 016 moh. øst for Wehr. Det har en lengde på 700 m og 4,4 m³ volum og er under sanering. Det har ingen naturlige tilløp og blir kun fylt når kraftverket er i pumpedrift.
Det nedre reservoaret er oppdemmet i elva Wehra 3 km nord for sentrum av småbyen Wehr, og reguleres av den 40 meter høye og 250 meter lange Wehrademningen. Dette reservoaret har et volum på inntil 4,1 millioner m³.
Rundt 500 m mot sørøst er Hornbergbecken II prosjektert med 1 000 meters lengde og 9 millioner m³ volum, det skal etter planen tas i bruk 2019 sammen med Atdorf pumpekraftverk. Det skal bygges ut ytterligere et reservoar på 9 millioner m³ – Haselbecken – sør i Hotzenwald med en 520 meter lang demning, dette skal også betjene Atdorf pumpekraftverk.
Hotzenwald-anleggene
Hotzenwald-anleggene er eid av Schluchsee-konsernet som ble etablert for å operere områdets kraftverk etter anleggelsen av Schluchsee-demningen i 1931. Hotzenwald-gruppens anlegg plassert slik ovenfra og nedover i høydenivå, med suksessive magasiner, og kraftstasjoner mellom over- og undermagasiner:
Mexicos landslag i amerikansk fotball
Mexicos landslag i amerikansk fotball representerer Mexico i internasjonale turneringer i amerikansk fotball. Laget styrets av Mexican American Football Federation. Mexico har deltatt i turneringer slik som Aztec Bowl, VM og junior-VM.
Historie
Mexico endte på 2.-plass i både Verdensmesterskapet i amerikansk fotball 1999 og 2003, hvor de tapte begge ganger til Japan. De deltok ikke i VM i 2007, men er kvalifisert for VM i 2011.
Spillere er vanligvist valgt fra lag fra ONEFA, Mexicos hovedliga innen college football.
Beste resultater
Verdensmesterskapet i amerikansk fotball NFL Global Junior Championship
Mexicos juniorlag deltok i Juniorverdensmesterskapet i amerikansk fotball 2009 i Canton i Ohio fra 27. juni tuk 5. juli 2009.
Sankt Savakirken
Sankt Savakirken (serbisk: Храм светог Саве eller Hram svetog Save) i Beograd, Serbia er en serbisk-ortodoks kirke i Beograd i Serbia, beliggende på Vracar platået. Kirken er bygd til ære for Sankt Sava, den første erkebiskop i den serbisk-ortodokse kirke, og regnes som den største ortodokse kirke i verden (den høyeste er likevel Frelseren Kristus-katedralen i Moskva).
Abdelkader Hachlaf
Abdelkader Hachlaf (født 3. juli 1978) er en marokkansk friidrettsutøver som i hovedsak konkurrerer på 3 000 meter hinder. I 2004 ble han utestengt i to år etter en positiv dopingtest.
Utvikfjellet
Utvikfjellet (også skrevet Utvikefjellet) er en fjellovergang på grensen mellom Gloppen kommune og Stryn kommune i Sogn og Fjordane.
På fjellet ligger Breimsbygda Skisenter. Senteret har to skitrekk for alpin med flere nedfartstraseer og to barneskitrekk. I tillegg er området tilrettelagt med lysløype og et omfattende løypenett for langrenn, og er arena for Rypeskarrennet.
Fjellet krysses av fylkesvei 60 med 630 meter som veiens høyeste punkt.
Hoddøya
Hoddøya er ei øy i Otterøy sokn i Namsos kommune i Trøndelag. Hoddøya ligger i Namsenfjorden, rundt 15 kilometer vest for Namsos by. Øya har et areal på 10,3 km².
Kåres vei (Oslo)
Kåres vei (3–31, 6A–34) er en vei på Karlsrud i bydel Nordstrand i Oslo. Den går som en fortsettelse sørover av Håvalds vei (men enveiskjørt nordover) og ender i Raschs vei.
Veien fikk navn i 1926 etter mannsnavnet Kåre.
Welcome to Norway
Welcome to Norway er et musikkalbum med Black Debbath, utgitt i 2001.
Albumet er lagt opp som en turistbrosjyre for Norge, og tar for seg Norges historie inkludert De fire store, norsk språk, mattradisjoner og bunader. De humoristiske tekstene gir også råd og tips om hvordan man bør forholde seg til norsk uteliv, og forteller litt om Martin Schanches berømmelse som rallykjører.
Etter denne utgivelsen tok bandet seg en pause.
Fylkesvei 7476
Fylkesvei 7476 går mellom Medås og Kvitblikk i Fauske kommune. Veien er 9,6 km lang.
Frem til 2019 hadde veien betegnelsen fylkesvei 537.
Harold Washington
Harold Lee Washington (født 15. april 1922, død 25. november 1987) var en amerikansk advokat og politiker som representerte Det demokratiske parti. I 1983 ble han valgt til Chicagos første svarte borgermester, noe han var fram til han døde i 1987.
Han startet i delstatspolitikken i 1965 da han ble valgt inn i Representantenes hus i Illinois. Hele staten fungerte som én valgkrets i valget, og Washington var den som fikk nest flest stemmer, etter Adlai Stevenson III. I 1976 gikk han over til Illinois' senat.
I 1981 ble han valgt inn i Representantenes hus i Washington, D.C.. Han ble gjenvalgt i mellomvalget to år senere, og bestemte seg da for å stille til borgermestervalg. I Demokratenes primærvalg stilte han mot sittende borgermester Jane Byrne og sønn av Chicagos tidligere borgermester Richard J. Daley, Richard M. Daley. Mer enn 100 000 nye svarte velgere ble registrert, mens Byrne og Daley delte de hvite stemmene. Washington fikk 37%, Byrne 33% og Daley 30%. Daley var for øvrig borgermester i Chicago fra 1989 frem til han pensjonerte seg i 2011.
I hovedvalget møtte Washington republikaneren Bernard Epton. Vanligvis vinner Demokratenes kandidat lett, men Washington fikk bare 8% av de hvite stemmene. Han vant likevel med 51,7% mot Eptons 48%. Da han vant gjenvalget i 1987 fikk han 20% av de hvite stemmene.
Boubacar Barry
Boubacar Barry (født 30. desember 1979 i Abidjan) er en ivoriansk fotballtrener og tidligere fotballspiller. Han var også en del av. Barry har spilt for flere andre klubber i sin karriere, blant annet Beveren og Rennes.
Han ble tatt ut til Fotball-VM 2010 i Sør-Afrika.
Tysklands landslag i amerikansk fotball
Tysklands landslag i amerikansk fotball, med klengenavnet Men in Black, er Tysklands offisielle seniorlandslag i amerikansk fotball. De er organisert av American Football Verband Deutschland (AFVD). De henter sine spillere fra German Football League (GFL).
Flaggstat
Flaggstat er den statsbemyndiget som et kommersielt skip (handelsskip) offisielt seiler under. Flaggstaten er styresmakten som har autoritet og ansvaret til å gjennomføre reguleringer over skip og fartøy som er registrert under dets flagg. Det innebærer inspeksjon, sertifisering og utstedelse av sikkerhets- og antiforurensningsdokumenter. Alle sjøfartøy må registreres i en flaggstat og følge dens sikkerhetsregler. I nyere tid har det blitt mer vanlig å registrere skip i «åpne registre» under såkalte bekvemmelighetsflagg, for eksempel i Panama og Caymanøyene, blant annet av skattemotiverte årsaker.
Skip identifiseres først og fremst gjennom et gjennom et nasjonalitetsbevis, men også gjennom kjenningssignal. Beviset, som utstedes av skipsregisterføreren straks skipet er registrert, skal inneholde opplysninger om skipets navn, kjenningssignal, byggested og -år, hjemsted samt eierens navn og adresse.
Bekvemmelighetsflagg er et flagg tilhørende et land som benyttes på skip med eier/eiere fra et annet land. Skipseieren kan på den måten unngå høye skatter i hjemlandet og også gjøre skipsregistreringen enklere. Landet som stiller flagget til disposisjon tar betalt for tjenesten, og i noen mindre land er denne betalingen en betydelig inntektskilde. Bruk av bekvemmelighetsflagg for å unngå internasjonale forpliktelser er en utfordring i arbeidet med få bukt med ulovlig, urapportert og uregulert fiske.
Panama er per 2015 verdens største flaggstat hvor bortimot en fjerdedel av verdens havgående tonnasje er registrert der. Land på andreplass er Liberia.
Eksterne lenker
דגל ימי
Airamero
Airamero var en norsk jazzgruppe, bestående av Johannes Eick på kontrabass, Per Oddvar Johansen på trommer, Trygve Seim på saksofon og Christian Wallumrød på piano. De deltok blant annet på Kongsberg Jazzfestival (1991 og 1992), turne i Skandinavia og Tyskland i 1994.
Airamero ga ut platen Airamero, med komposisjoner av Seim og Wallumrød, på Odin Records (1993).
Mackinac County
Mackinac County er et fylke i den amerikanske delstaten Michigan. Det ligger sørøst på den nordlige halvøya (Upper Peninsula) ved Michigansjøen og Huronsjøen. Det grenser mot Luce County i nord, Chippewa County i øst, Schoolcraft County i vest og mot Emmet County (vanngrense) i sør.
Mackinac Countys totale areal er 5 440 km² hvorav 2 794 km² er vann. I 2000 hadde fylket 11 943 innbyggere og administrasjonssenteret ligger i byen St. Ignace.
Fylket ble grunnlagt i 1818 og het frem til 1837 Michilimackinac County. Det har fått sitt navn etter en fransk tolkning av det indianske navnet på området.
Larrousse
Larrousse Formula One var en Formel 1-konstruktør stiftet i 1987 av Didier Calmels og tidligere racerfører Gérart Larrousse, opprinnelig under navnet Larrousse & Calmels. Teamet var basert i Antony, en forstad sør for Paris. Navnet ble av juridiske grunner endret til Larrousse Formula One da Calmels forlot teamet. Larrousse ble nedlagt i april 1995.
KNM «Vidar»
KNM «Vidar» er en av to båter bygget i «Vidar»-klassen, KNM «Vidar» (N52) og KNM «Vale» (N53). KNM «Vidar» ble levert Sjøforsvaret som minelegger i 1977, og seilte med skarpe miner frem til 1991. Fartøyet var den gang utstyrt med synkeminer, sonar og torpedoer. Fartøyet ble utrustet som kommandofartøy og gjorde tjeneste som det i NATOs stående minerydderstyrke MCMFORNORTH i 2004 og 2005.
Fartøyet tilhører ikke lenger Sjøforsvaret men ble solgt til sjøforsvaret i Litauen i 2006. Hun har fått navnet Jotvingis og er brukt som kommandofartøy.
Trivia
Vidar og Vale er sønner av Odin i norrøn mytologi.
Kjetil S. Østli
Kjetil Stensvik Østli (født 27. juni 1975) er en norsk forfatter og journalist som jobber i Aftenposten (2007). Han har tidligere skrevet for blant annet Universitas, Morgenbladet og Forsvarets forum.
I 2002 ble han tildelt Arne Hestenes’ journalistpris, og i 2007 NTBs språkpris.
LSE
LSE kan vise til:
Kurt-Allan Nilsen
Kurt-Allan Nilsen (født 9. desember 1954) er en norsk politiker og tidligere ordfører i Tysfjord kommune fram til 2007 for en lokal liste.
Han er bosatt i Kjøpsvik, som er administrasjonstedet i kommunen.
Hakkeordensteorien
Hakkeordensteorien er en teori innen kapitalstruktur og kapitalfinansiering, som ble utviklet av Stewart C. Myers i 1984. Den presiserer at selskaper prioriterer finansieringskilder ut ifra loven om minst anstrengelse, eller minste motstand. Intern finansiering foretrekkes før ekstern når dette er tilgjengelig, og innen sistnevnte foretrekkes gjeld før aksjekapital. Ifølge teorien vil utstedelse av aksjer dermed være en «siste utvei».
26. serierunde i Premier League 2006/07
26. serierunde i Premier League 2006/07 startet 3. februar klokka 13:45 med Merseyside-derbyet melleom Liverpool og Everton på Anfield. Runden avsluttes i London med Tottenham hjemme mot Manchester United på White Hart Lane den 4. februar klokka 17:00.
Kong Wu av Zhou
Kong Wu av Zhou (kinesisk: 周武王, pinyin: Zhōu Wŭ Wáng, eller Wu Wang, kong Wu av Chou, død 1043 f.Kr.) var den første hersker over det kinesiske Zhou-dynastiet. Noen kilder hevder at han døde i en alder av 93 år, andre hevder 54 eller 43.
Zhou Wu Wang hadde en bror ved navn Zhou Gong Ji, som hadde sønnen Bailing. Bailing ble gjort til hertug av Jiang i Gushi (sør i dagens Henan).
Ona (Øygarden)
Ona (også kalt One, Oen, Oni og Oøy) er ei øy i Øygarden kommune, Vestland. Her ligger Kollsnes, der Troll-ledningen blir ført i land.
Blomøyna
Blomøyna er ei øy i Øygarden kommune i Vestland. Øya er den nest største øya i Øygarden, og har et areal på 9,1 km². Øyas høyeste punkt er Blomøyknuten, som ligger 73,9 meter over havet. Dette er også det høyeste punktet i hele Øygarden.
Blomøyna ligger nord for øyene Rongøyna og Ono og sør for One. Det er bruforbindelse både nordover til One og sørover til Rongøyna, og videre inn til fastlandet ved Bergen. Øya har litt over 500 innbyggere.
Fartshump
Fartshump er et fysisk tiltak for å få bilister til å senke hastigheten på veier med fartsbegrensninger. Humpen er en forhøyning i veibanen som tvinger bilistene til å redusere hastigheten siden passering i for høy hastighet forårsaker at bilen hopper både ved humpens start og avslutning slik at understellet kan ødelegges. Fartshumper plasseres typisk i veier i boligfelt, ved skoler og ved institusjoner der barn, eldre og andre med funksjonshemminger eller uforutsigbar trafikkadferd ferdes.
Fartshumper er normalt satt i sammenheng med fartsgrenser på 40 eller 30 km/t. sjelden høyere eller lavere. Fotgjengerfelt blir ofte lagt slik at de får en viss beskyttelse av humpene, eller de kan legges oppe på selve fartshumpen.
Det finnes ulike typer fartsdempere. Den mest brukte er en forhøyning av vanlig asfalt eller betong, som går over hele kjørebanens bredde. En annen type er to forhøyninger plassert midt i hver sin kjørebane, såkalte farts- eller bussputer. Disse kan busser og andre kjøretøyer med stor hjulavstand forsere uten humping, mens mindre kjøretøyer må redusere hastigheten siden hjulavstanden er begrenset. Det finnes også fartsdempere som aktiveres dersom bilen har for høy fart.
Den strikte observans
Legenden er aldri blitt akseptert av Englands forente storlosje. På 1700-tallet ble den populær blant frimurere i Frankrike og Tyskland som ønsket å gjeninsette Stuartslekten på den engelske tronen.
I 1743 dukket tempelridder-legenden opp i graden «riddere av Kadosh» i en frimurerorden i Lyon. Samme år ble baron Karl Gotthelf von Hund innviet som «skotsk ridder» i en fransk frimurerlosje, og det har vært spekulert i en mulig sammenheng mellom disse hendelsene.
Uviss opprinnelse
Den franske historikeren Claude Antoine Thory trodde at von Hund ble innviet av kapittelet i Clermont. Problemet med denne forklaringen er at kapittelet ikke ble opprettet før den 24. november 1754. Karl Gotthelf von Hund forlot Frankrike siste gang mellom desember 1742 og september 1743, og opprettet sitt «tempel-kapittel» i Unwurde, Tyskland i 1751. Baron von Hunds tittel «ridder av den røde fjær» (latin: Eques a penna rubra), er heller ikke er dokumentert hos kapittelet i Clermont.
Von Hund hevdet å ha blitt innviet med den britiske tronpretendenten Charles Edward Stuart til stede (som ikke var i Frankrike på denne tiden). Von Hund kan ha blitt et offer for jakobittenes intriger i Paris, og deres planer som brøt sammen i Culloden i Skottland i 1746.
Von Hund mottok sine instruksjoner fra Lord Kilmarnock; han var derfor ikke «oppfinneren» av den strikse observans, men snarere dens ytre talsmann. Hans forgjenger i Tyskland, C. G. Marschall von Bieberstein, grunnla losjen «de tre hammere» i Naumburg i 1749 og en annen i Dresden. Begge losjene opererte med tempelherre-titler. Von Hund erklærte seg ikke som provinsiell stormester før etter Marschalls bortgang.
Innhold og betydning
Den strikse observans hadde syv grader. I 1752 begynte St.Olai Loge gradvis å praktisere den strikte observans. Systemet var ferdig utbygd i Norge i 1762, og ble praktisert av St. Olai i samarbeid med danske frimurelosjer frem til 1782. Høygradene i den strikse obsersvans ble senere inkorporerte i det svenske Frimurersystem.
I 1764 skiftet den navn til den strikte observans, og omtalte den forente engelske landslosje som «den sene [den nyere tids] observans». Ordenen appellerte til tysk nasjonalfølelse, og opptok medlemmer som ikke tilhørte adelen.
Den strikte observans betraktet seg selv som tempelherrenes videreføring. Under ritualene var medlemmene ikledt tempelherrenes drakter, våpen og dekorasjoner. Medlemmene av 6 º bar en hvit underkledning av ull, og over denne en hvit kappe med det røde tempelkorset på venstre side. De bar også en purpurfarget frakk med ni små innsydde gyldne sløyfer. Under denne var det en lyseblå vest. Om halsen bar de et rødt kors hengende i et rødt bånd.
Ordenen inndelte Europa i ni provinser, med hver sin stormester. Disse ni stormestrene utgjorde ordenens Høye Råd. Deler av Tyskland utgjorde provins VII. Danmark var provins VIII og Sverige provins IX. Denne inndelingen ble senere overtatt av det svenske systemet, og da Den Norske Store Landsloge ble opprettet den 24. juni 1891 ble derfor Norge omtalt som «den X frimurerprovins». Denne navneformen ble brukt frem til 1937, da den ble erstattet av navnet Den Norske Frimurerorden.
Et annet særpreg ved den strikte observans, var at den hevdet at frimureriet ble styrt av det som ble betegnet som de «ukjente overordnede».
Infiltrasjon
I 1763 hadde en person ved navn Becker eller Leucht, under pseudonymet «Mr. Johnson», overbevist en avdeling av kapittelet i Clermont, i den tyske byen Jena, om at han var utsendt av tempelherrene for å reorganisere den strikse observans i Tyskland. Dette fikk han Von Hund til å tro på, og den 3. januar 1764 anerkjente Von Hund skriftlig hans påståtte posisjon. Under ordenens konvent i Altenberg den 26. mai 1764 utropte han Von Hund til ordenens fremtidige overordnede.
Tur
Tur brukes ofte synonymt med reise, men en tur tar kortere tid og krever mindre planlegging. Ordet er en forkortning av turisme som er en planlagt reise med overnatning. Det franske ordet tour betyr rundreise eller runde, det vil si at turen ender i utgangspunktet. Den som gjennomfører turen, kalles en turgåer eller turist. Reisemål eller tema brukes gjerne som forstavelse, for eksempel Oslo-tur eller ridetur.
Annet
Ordet tur har på norsk også andre betydninger. For eksempel betyr å ha tur «å ha hell».
Den strikte observans
Starcks klerikat
I 1767 opprettet J. A. Starck fra Wismar høygradsystemet «Starks klerikat». Starck ga aldri Von Hund innsyn i ordenens dokumenter, og de to systemene ble aldri forent til én institusjon. De henger likevel sammen som forløpere til det svenske systemet. Det svenske systemet hentet den ytre ridderdrakten fra den strikte observans, mens ritualene i «Starcks klerikat» ble fordelt i kapittelgradene. Skillet mellom riddere og prester innenfor det svenske system, er også hentet fra «Starcks klerikat».
Ordenenlegenden går ut på at pave Alexander III i 1172 hadde frisatt Patriarken av Jerusalem som den geistlige leder av Tempelridderordenen, og gitt tempelherrene tillatelse til å innvie sine egne prester. Disse prestene forkynte at menneskene kunne få et dypere og renere forhold til Gud, dersom de befridde seg fra det jordiske og materien. Esséerne skal ha overlevert sine kunnskaper til dette klerikatet, ved at syv kristne fra Syria hadde søkt tilflukt hos tempelridderne.
Enkelte av de rituelle aktene i 6 º, hadde Starck tatt med seg hjem fra St. Petersburg. Historikeren Ferdinand Runkel beskrev gradenes ritualer, lære og undervisning som en blanding av rosenkors-tradisjoner, alkymi, kristen kabbala og opplysningstidens tradisjonelle elementer.
Ma’abarot
Det hebraiske ordet Ma'abara avleder fra ordet ma'avar (hebraisk: מעבר). Ma'abarot (flertall) var ment som midlertidige samfunn for nye ankomster. Immigranter som ble huset i disse samfunnene var flyktninger fra Europa og Midtøsten.
Med tiden så ble Ma'abarotene forvandlet til byer, og ble absorbert som nabolag til byer de var knyttet til, og innbyggere ble forsynt med permanent hus. Den plutselige ankomsten av over 130 000 irakiske jøder i Israel tidlig på 1950-tallet betydde at nesten én tredjedel i Ma'abarah-innbyggerne var av irakisk opprinnelse. Ved slutten av 1949 hadde det vært 90 000 jøder huset i Ma'abarot; ved slutten av 1951 var denne befolkningen økt til over 22 000 folk, i omtrent 125 separate samfunn. Ma'abarot-innbyggere ble installert i telt eller i midlertidige boliger. Over 80 % av innbyggerne stammet fra Midtøsten (på grunn av jødenes utvandring fra araberlandene).
Forholdene i Ma'abarotene var veldig ubehagelige, med veldig mange mennesker som delte sanitærfasilitetene. I ett samfunn ble det rapportert at det var 350 mennesker for hver dusj og 56 til for hvert toalett.
Antallet mennesker som var huset i Ma'abaroter begynte å gå ned i 1952, og den siste Ma'abarot ble stengt en gang rundt 1963. Ma'abaroter som ble til byer er blant annet Qiryat Shemona, Sderot, Beit She'an, Yokneam, Or Yehuda og Migdal HaEmek.
Filmåret 1891
Filmåret 1891 er en oversikt over lanserte filmer, fødte og avdøde filmpersonligheter i 1891.
Fødsler
og skuespiller ||align=center|53 ||align=center| 1944 ||
|| skuespiller ||align=center|65 ||align=center| 1956 ||
ved AB Svea Film ||align=center|69 ||align=center| 1960 ||
atelierregnskapsfører ved Svensk Filmindustri ||align=center|90 ||align=center| 1981 ||
Zendaya
Zendaya Maree Stoermer Coleman (født 1996) er en amerikansk skuespiller og sanger. Hun har mottatt en rekke priser, inkludert to Primetime Emmy Awards og en Golden Globe Award. Magasinet Time kåret henne til en av de 100 mest innflytelsesrike personene i verden i 2022.